JAS เดินหน้าแผนเติบโต ส่ง JTS ลุยธุรกิจ “BitcoinMining”
JAS เดินหน้าแผนเติบโตอนาคต ส่ง JTS ลุยธุรกิจ BitcoinMining
JAS เดินหน้าแผนเติบโตอนาคต ส่ง JTS ลุยธุรกิจ BitcoinMining
23 ก.ค. 2564

บริษัท จัสมิน อินเตอร์เนชั่นแนล จำกัด (มหาชน) หรือ JAS เปิดเผยว่า ปัจจุบันทางบริษัทได้เริ่มมีการติดตั้งและเดินเครื่องขุด Bitcoin แล้ว รวมถึงได้มีการลงนามสัญญาสั่งซื้อเครื่องขุดเพิ่มอีกจำนวน 500 เครื่อง โดยจะเริ่มจัดส่งและทยอยติดตั้งภายในไตรมาส 3/2564 ที่ Jastel Data Centerพร้อมขยายเฟสที่สอง เสริมกำลังการขุดอีก 5,000 เครื่องในต้นปี 2565 เล็งใช้พื้นที่ของนิคมอุตสาหกรรม ด้วยความพร้อมของสถานที่ โครงสร้างพื้นฐานด้านไฟฟ้า และ Broadband Connection ที่ทางบริษัทจัสเทล เน็ทเวิร์ค จำกัด ได้เป็นพันธมิตรและคู่ค้ากับทางนิคมอุตสาหกรรมต่างๆ มาอย่างยาวนาน ซึ่งจะช่วยให้การติดตั้งและการเริ่มดำเนินการในเฟสนี้เป็นไปอย่างรวดเร็ว
ขณะที่นายดุสิต ศรีสง่าโอฬารกรรมการผู้จัดการ JTS ระบุว่า ที่ผ่านมา JTS ได้ควบรวม บริษัทจัสเทลฯเป็นที่เรียบร้อย และพร้อมต่อยอดธุรกิจ จากประสบการณ์การให้บริการด้าน Data Center ที่ได้มาตรฐาน ความเป็นมืออาชีพของบุคคลากรรวมถึงพันธมิตรต่างๆ ทั้งไทยและต่างประเทศ ซึ่งทางบริษัทได้ศึกษาเรื่อง Bitcoin มาระยะหนึ่งแล้ว ตอนนี้มองเป็นจังหวะและโอกาสที่ดี จากการยอมรับ Bitcoin ในวงกว้าง และเหตุการณ์ที่เกิดขึ้นในประเทศจีนทำให้ Hashrateลดลงต่ำสุดในรอบ 8 เดือน”
ด้านนายสุพจน์ สัญญพิสิทธิ์กุล รักษาการประธานเจ้าหน้าที่บริหาร JAS เปิดเผบว่า ความสำเร็จของ 3BB ที่เป็น One of the World Fastest Broadband Provider ที่ให้บริการ Broadband Internet ความเร็วขั้นต่ำไม่น้อยกว่า 1Gbps ซึ่งปัจจุบันมีลูกค้าอยู่ 3.5 ล้านรายและครั้งนี้ก็เป็นอีกก้าวที่สำคัญของ JAS ในการบุกเข้าสู่ธุรกิจใหม่ที่ท้าทาย โดยมองว่าธุรกิจเกี่ยวกับ Crypto Currencyนั้นเป็นMega Trend ของโลก การประมวลผลต่างๆ จะเป็นแบบไร้ศูนย์กลาง ซึ่งจะเป็นประโยชน์กับ JAS ในการต่อยอดธุรกิจอื่นๆอีกมากในอนาคตโดยรวมมั่นใจว่าการดำเนินธุรกิจในส่วนของ Bitcoin Mining จะประสบความสำเร็จอย่างแน่นอน
สำหรับแผนการทำธุรกิจและการลงทุน JTS ตั้งเป้าขยายกำลังการขุดเป็น 50,000 เครื่องก่อน BitcoinNext Halving ซึ่งคาดว่าจะเกิดขึ้นในช่วงปี 2567 ด้วยกำลังการขุดนี้จะทำให้ JTS สามารถขุด Bitcoin ได้ไม่น้อยกว่า 16,000 BTC ต่อปีโดยคำนวนที่ค่า Difficulty Level ในปัจจุบัน(ราคาปัจจุบัน 1 BTC =1,056,205บาท) ทำให้บริษัทมีกำลังการขุดรวมมากกว่า 5 Exahash/s หรือคิดเป็นประมาณ 5% ของกำลังการขุดรวมทั่วโลก และเป็นศูนย์กลางของ Bitcoin Mining Farm ที่ใหญ่ที่สุดใน Southeast Asia